CELEX: 62008TN0166
Language: lt
Date: 2008-05-06 00:00:00
Title: Byla T-166/08 2008 m. gegužės 6 d. pareikštas ieškinys byloje Ivanov prieš Komisiją

19.7.2008   
            
            
               LT
            
            
               Europos Sąjungos oficialusis leidinys
            
            
               C 183/23
            
         2008 m. gegužės 6 d. pareikštas ieškinys byloje Ivanov prieš Komisiją
   
   (Byla T-166/08)
   (2008/C 183/46)
   Proceso kalba: prancūzų
   Šalys
   
      Ieškovas: Vladimir Ivanov (Bulonė-Bijankūras, Prancūzija), atstovaujamas advokato F. Rollinger
   
      Atsakovė: Europos Bendrijų Komisija
   Ieškovo reikalavimai
   
               —
            
            
               Pripažinti Komisijos atsakomybę pažeidus skaidrumo, gero administravimo, nediskriminavimo ir vienodo požiūrio principus vykdant darbuotojų atrankos procedūrą, 2003 m. gegužės mėnesį paskelbus pranešimą apie Sofijoje esantį laisvą „Pasiruošimo plėtrai patarėjo ir politikos referento“ postą.
            
         
               —
            
            
               Pagal Europos Bendrijos steigimo sutarties 288 straipsnio antrąją pastraipą nurodyti Komisijai atlyginti ieškovui padarytą žalą.
            
         
               —
            
            
               Priteisti iš Komisijos sumokėti ieškovui 180 000 EUR žalos atlyginimą.
            
         
               —
            
            
               Priteisti ieškovui 10 000 EUR moralinės žalos atlyginimo.
            
         
               —
            
            
               Priteisti iš Europos Bendrijų Komisijos bylinėjimosi išlaidas.
            
         Ieškinio pagrindai ir pagrindiniai argumentai
   2003 m. ieškovas pateikė savo kandidatūrą į vietos agento „Pasiruošimo plėtrai patarėjo“ postą Sofijoje. Jo kandidatūra buvo atmesta pirminėje atrankos stadijoje dėl to, kad jis turėjo dvigubą Prancūzijos ir Bulgarijos pilietybę, nes tinkamais kandidatais, galinčiais būti paskirtais į šį postą, buvo laikomi tik valstybės narės pilietybę turintys asmenys.
   Per atrankos procedūrą ir atmetus jo kandidatūrą, ieškovas Komisijos prašė pateikti detalesnę su procedūra susijusią ir jo kandidatūros atmetimą pagrindžiančią informaciją, tačiau jos negavo. Po to jis kreipėsi į Europos ombudsmeną, kuris pripažino, kad Komisija pažeidė gero administravimo, nediskriminavimo ar vienodo požiūrio principus.
   Šiuo ieškiniu ieškovas prašo pripažinti Komisijos nesutartinę atsakomybę pažeidus skaidrumo, gero administravimo, nediskriminavimo ir vienodo požiūrio principus vykdant šią darbuotojų atrankos procedūrą.